text: [{"text_idx": "#000003", "text": "Islaamummaan nagaya. Amanatii nagaya bu\u2019uura godhachuun nagayaaf ijaaramtee dha. Maqammaan Islaam jedhu nagayaan wal qabata. Ergamaan Rabbiitis (SAW) Nagayaa fi Rahmata qabatanii nutti dhufan. Addunyaa cufaafis nagayaa dhaamanii jiran. Kanaaf namni muslimaa yoo walitti dhufu yeroo hunda nagaya wal gaafatuudhaan waan hunda jalqaba. Rabbi Qur\u2019aana keessatti akkana je\u2019a."}, {"text_idx": "#000005", "text": "\u201cJannata hin seentan, haga amantanitti; akkasumas hin amantan, hanga wal jaalattanitti. Gara waan tokkotti isin hin qajeelchu, yoo isa raawwattan kan akka wal jaalattan isin godhu? Nagaya jidduu keessanitti facaasaa\u201djedhan. Kanaaf nagaya wal gaafatuun Islaamummaa keessatti jannata seenuudhaaf akkaan barbaachistuu akka taate hadiisa tanarraa hubatuu ni dandeenya. Eega Nagaya wal gaafatuun akkaan barbaachisaa ta\u2019ee, adaba isaan walqabatu waliin ilaalla."}, {"text_idx": "#000014", "text": "Nama qulqullaa\u2019aa (fincaanaa) jiru irratti salamtaa qara\u2019uun jibbamaadha. Yeroo gara mana nama tokkoo seennu salaamtaa qara\u2019uu qabna. Namni amaanaa nagaya namarratti naa qara\u2019ii yoo nutti dhaame nutis amaanaa san bakkaan gahuu qabna. Yeroo gara Masjiidaa seennu namoota masjiida keessa jiran irratti salaamtaa qara\u2019uu qabna. Osoo Imaamni khuxbaa godhutti jiru salaamtaa qara\u2019uun jibbamaadha. Nama tokkoon yoo walitti dhufnu haasawa biraatitti seenuun dura nagaya wal gaafatuu qabna."}]